وینەی بەچکە شیریگ لە بان داریگ کەفێدە خوار بویە خاوەن خەڵاتەیل کۆمیدیای ژیان هشکایی ئەرا وینەگردن فۆتۆگرافی لە چاپ ئمساڵ.
جینیڤەر هادلی ئەو خانمە لە سیرینجیتی تانزانیا لە نیمەڕوانیگ ئەو وینە گرد، ک لەناو پەنج وەینە سەرکەفتن وەدەس هاورد.
هادلی خان لە بەیاننامەیگ وت: قەت لە هویرمانم نەویە ئەو شیرە هەکاتی پشی لە دارەگە نیەداوەزێد، ئایا چەن گلە پشی لەبان دار کەفێدە خوار؟
هادلی وتیش: کەسیگ مەزەنەی ئەوە نەکرد، ئەو شیرە وەشیوەی بەدیگ کەفتە خوار، ئیجا خوەشبەختانە پاچکەیلی راسەو کرد، تا لەبان پاچکەیلی بووسێد.
وەگەرد خوەشگوزەرانی، ئی کارە ئەرا هوشیاری لە ژیان هشکایی و مقەیتیکردن ژینگە ئەنجام دریەێدە.
وینەی دوو ماسی بوور ک ئەرا کامیراگە خەنن، وەلایەن ئەرتورو تیلی سیمان وینەی کریاگە  خەڵات "Underwater" وەدەس هاورد، و جیا شین بویە خاوەن خەڵات Amazing Internet Portfolio وە زنجیرەی وینەیلی ک داڵیگ بازی وە سنەوبەر کەێد لە کەنەدا.
وینەی باڵندەیگ ک هویری لەلای چناوکەی گەپ ئەسپ ئاوی نییە، ک لە پشتی دەمەکاوکی کەێد، ئەوەیش بویە خاوەن خەڵات  "Creatures of Air".
وینەی بایەقوشیگ لەناو لویلەیگ بویە خاوەن خەڵات "Think Tank Photo Junior".
